Χταπόδι με πατάτες από τον μοναχό Επιφάνιο
Ο συνδυασμός των γλυκών μπαχαρικών με το χταποδόζουμο, τη γλυκόξινη ντομάτα αλλά και τον πελτέ δίνει βαθιά γεύση και αξεπέραστο άρωμα στο χταπόδι με πατάτες.
1 χταπόδι περίπου 1 κιλό, καθαρισμένο και ολόκληρο, 2 φύλλα δάφνης, 1 κιλό πατάτες, καθαρισμένες και κομμένες κυδωνάτες, 4 ξερά κρεμμύδια, ψιλοκομμένα, 3 σκελίδες σκόρδο, σε φετούλες, 1 κουτ. σούπας ντοματοπελτές, 2 ώριμες ντομάτες, τριμμένες, λίγη κανέλα σε σκόνη, λίγο κύμινο, λίγο κόκκινο γλυκό πιπέρι, 1 κουτ. σούπας ρίγανη ξερή, τριμμένη, 180 ml ελαιόλαδο, αλάτι, μαυροπίπερο
Για να φτιάξουμε χταπόδι με πατάτες από το Άγιο Όρος, πρώτα βάζουμε το χταπόδι σε μια κατσαρόλα που να το χωράει ακριβώς με τα φύλλα δάφνης, σκεπάζουμε με το καπάκι και βάζουμε το σκεύος σε σιγανή φωτιά.Το σιγοψήνουμε για περίπου 50 λεπτά ή μέχρι να μισομαλακώσει.Μπορεί να χρειαστεί να προσθέσουμε νερό (αν και το χταπόδι θα βγάλει και τα δικά του άφθονα υγρά).Στο τέλος κρατάμε 1 φλιτζάνι χταποδόζουμο για τη συνταγή.Βγάζουμε το χταπόδι σε ξύλο κοπής και το κόβουμε σε κομμάτια 3-4 εκ.Σε μια κατσαρόλα ζεσταίνουμε το λάδι σε χαμηλή φωτιά και σοτάρουμε τα κρεμμύδια για 10-15 λεπτά, μέχρι να μαλακώσουν.Ρίχνουμε τις πατάτες και ανακατεύουμε για 1-2 λεπτά, μέχρι να λαδωθούν καλά.Προσθέτουμε το χταποδόζουμο και 750 ml νερό, αλατοπίπερο, τα σκόρδα, τον πελτέ, την ντομάτα και όλα τα μπαχαρικά και τα μυρωδικά.Δυναμώνουμε τη φωτιά σε μέτρια και σκεπάζουμε με το καπάκι.Μαγειρεύουμε για 30 λεπτά, μέχρι να μισομαλακώσουν οι πατάτες.Προσθέτουμε το χταπόδι, ανακατεύουμε και συνεχίζουμε το μαγείρεμα για άλλα 10-15 λεπτά.
Θαλασσινά,Πατάτες,Χταπόδι,Νηστίσιμα